รักษาความเข้มแข็ง รับมือกับสถานการณ์ที่ยากลำบาก เปลี่ยนความคิดเพื่อเพิ่มความเข้มแข็ง ลงมือปฏิบัติเพื่อเสริมสร้างความเข้มแข็ง
คุณอาจจะยุ่งกับการรับมือจากการเลิกราที่จริงจัง การตกงาน หรือเหตุการณ์สำคัญในชีวิตจนคุณไม่มีเวลาอาบน้ำหรือนอนหลับได้มากกว่าวันละ 2 – 3 ชั่วโมง อย่างไรก็ตามถ้าคุณอยากมีจิตใจที่แข็งแกร่ง ร่างกายของคุณก็ต้องแข็งแรงด้วย ถ้าตัวคุณเหม็นเน่าหรือคุณรู้สึกว่าชีวิตยุ่งเหยิง คุณก็จะพร้อมรับมือกับความท้าทายน้อยลง ไม่ว่าคุณจะรู้สึกแย่ขนาดไหน คุณต้องพยายามอาบน้ำ แปรงฟัน นอนหลับ และทำกิจวัตรตามเดิมให้ได้ เพื่อที่คุณจะได้เริ่มรู้สึก "เป็นปกติ" เท่าที่คุณจะทำได้สักที คุณต้องหาเวลาผ่อนคลายจิตใจเวลาที่ดูแลตัวเองด้วย งานวิจัยพบว่าการผ่อนคลายจิตใจไม่ว่าจะเป็นแค่การฝันกลางวันหรือหลับตาฟังเพลงที่คุณชอบ ก็ช่วยขจัดสารเคมีแห่งความเครียดและป้องกันไม่ให้คุณรู้สึกแบกรับสิ่งต่างๆ มากเกินไปได้แล้ว ความภาคภูมิใจในตนเองของคุณขึ้นอยู่กับหลายสิ่ง รวมทั้งวิธีที่คุณให้คุณค่ากับตัวเองด้วย การสร้างมุมมองเชิงบวกเกี่ยวกับตนเองและชีวิตโดยทั่วไปนั้นสำคัญต่อการรักษาความเข้มแข็งให้กับตนเอง ขณะที่คุณกำลังเสริมสร้างความสามารถและความรับผิดชอบอยู่นั้น คุณก็ได้เสริมสร้างความภาคภูมิใจในตนเองไปด้วย เพราะฉะนั้นคุณจึงต้องกล้าใช้ชีวิต อย่าปลีกตัวอยู่คนเดียว และรู้สึกไม่ปลอดภัย ถ้าคุณรู้สึกว่าคุณไร้ค่า คุณก็จะรู้สึกว่าตัวเองไม่สามารถเผชิญหน้ากับความท้าทายต่างๆ ได้  ยกระดับคุณค่าของตัวเองด้วยการใส่ใจรายละเอียดของคุณสมบัติที่ดีในตัวคุณ และสนใจคุณสมบัติที่ไม่ดีให้น้อยที่สุด คุณอาจจะเริ่มจากการเขียนรายการทุกสิ่งที่คุณชอบเกี่ยวกับตัวเองก็ได้ หาคุณค่าให้ตัวเองด้วยการใช้พรสวรรค์และความสามารถให้เต็มที่ ไม่ว่าจะเป็นในด้านการทำงาน อาสาสมัคร ธุรกิจ ประโยชน์ของประเทศชาติ หรือความสามารถในด้านอื่นๆ ฝึกความสามารถและทักษะใหม่ๆ ให้บ่อยที่สุดเท่าที่จะทำได้ วิธีนี้จะทำให้คุณภาคภูมิใจในตนเองมากยิ่งขึ้นและยังช่วยขจัดความกลัวอีกด้วย เช่น ถ้าคุณกลัวว่าลูกๆ จะบาดเจ็บเข้าสักวัน ก็ให้ไปเรียนการปฐมพยาบาลเบื้องต้นเพื่อลดความรู้สึกกลัว และเพิ่มความมั่นใจว่าคุณจะรับมือได้หากเกิดอะไรขึ้นกับลูก เวิร์คช็อป สัมมนา คอร์สต่างๆ เป็นวิธีที่ช่วยเพิ่มพูนความรู้และขยายเครือข่ายคนรู้จักของคุณให้กว้างขึ้น ทำให้คุณสามารถดึงความช่วยเหลือมาได้ในยามจำเป็น ความคิดสร้างสรรค์เป็นวิธีการแสดงตัวตนและวิถีชีวิตของคุณ ความคิดสร้างสรรค์ทำให้คุณได้ปลดปล่อยสิ่งที่คำพูดหรือบทสนทนาไม่สามารถสื่อความหรือแม้แต่เข้าใจได้ นอกจากนี้การเสริมสร้างความคิดสร้างสรรค์ยังช่วยให้คุณมีความคิดสร้างสรรค์มากขึ้นเมื่อต้องหาวิธีแก้ไขปัญหา และทำให้คุณรู้ว่าคุณสามารถมองโลกได้มากกว่ามุมเดียว ลงเรียนคอร์สถ่ายภาพ เขียนกลอน เรียนระบายสีน้ำ ตกแต่งห้องของคุณใหม่ในสไตล์ของตัวเอง หรือจะลองตัดเย็บเสื้อผ้าเองก็ได้ แม้ว่าคุณจะไม่ต้องใช้หน้าท้องซิกแพ็กในการแก้วิกฤตในชีวิต แต่การมีร่างกายที่แข็งแรงมีประโยชน์ต่อคุณอย่างแน่นอน เนื่องจากใจกับกายนั้นเชื่อมโยงกัน ถ้าร่างกายของคุณแข็งแรง ก็เท่ากับว่าคุณได้สร้างความแข็งแกร่งและความทนทานที่ทำให้เกิดจิตใจที่เข้มแข็ง ซึ่งช่วยคุณในยามวิกฤตได้จริงๆ การมีร่างกายที่แข็งแรงอาจช่วยเพิ่มความภาคภูมิใจในตนเอง การคิดเชิงบวก และความสามารถในการรู้สึกว่าตัวเองมีอำนาจ ซึ่งล้วนแต่เป็นสิ่งที่ช่วยให้คุณเข้มแข็งมากยิ่งขึ้นทั้งสิ้น ลองเริ่มจากเรื่องง่ายๆ เช่น ออกไปเดินเล่นท่ามกลางแสงแดดวันละ 20 นาที กิจกรรมนี้ได้รับการพิสูจน์แล้วว่า สามารถช่วยให้คนเราใจกว้างและพร้อมที่จะเผชิญหน้ากับความท้าทายมากยิ่งขึ้น คุณต้องแก้ปมแรงกระตุ้นในอดีตที่ยังคงมีผลต่อวิถีการใช้ชีวิตในปัจจุบัน มันอาจจะมีอิทธิพลกับคุณต่อไปและอาจจะถึงขั้นเป็นตัวบังคับการตอบสนองในปัจจุบันของคุณ จนกว่าคุณจะทำใจปล่อยผ่านความยากลำบากในอดีตได้ มองความล้มเหลวและปัญหาในอดีตว่าเป็นโอกาสที่ให้คุณได้เรียนรู้  อย่าคาดหวังว่าคุณจะทำได้ภายในชั่วข้ามคืน แต่ให้พยายามคลายปมนี้ให้ได้ แล้วผลลัพธ์สุดท้ายจะกลายเป็นคุณที่แข็งแกร่งกว่ามากกว่าเดิม การเขียนบันทึกสิ่งที่เกิดขึ้นและสิ่งที่คุณได้เรียนรู้จากมันช่วยให้คุณปล่อยวางอดีตลงได้ พบนักบำบัด ที่ปรึกษา หรือแพทย์ถ้าคุณไม่สามารถก้าวข้ามปัญหาในอดีตได้เพียงลำพัง  คิดถึงความล้มเหลวในอดีตที่เคยทำให้คุณรู้สึกเหมือนชีวิตจบลงแล้ว มองว่าคุณสามารถข้ามผ่านมันมาได้อย่างไร และสุดท้ายแล้วคุณกลายเป็นคนที่แข็งแกร่งกว่าเดิมมากแค่ไหน ถ้าคุณรู้สึกเหมือนว่าคุณยังค้างคาใจอะไรบางอย่างกับเหตุการณ์ในอดีต พยายามหาให้ได้ว่าอะไรที่จะทำให้คุณก้าวต่อไปได้ เช่น เผชิญหน้ากับใครสักคนหรือไปที่ๆ คุณเคยอยู่ คุณอาจจะไม่สามารถหาจุดจบของทุกสิ่งได้เสมอ แต่อาจจะมีวิธีที่คุณจะได้เปลี่ยนความคิดที่มีต่ออดีตเพื่อที่คุณจะได้รู้สึกเข้มแข็งขึ้นเมื่อเจอความท้าทายในอนาคต แม้ว่าการทำใจให้สงบในช่วงเวลาที่ยากลำบากและกังวลใจจะเป็นเรื่องยาก แต่ความเครียดก็ขัดขวางความสามารถในการคงความเข้มแข็งของเรา การจัดการความเครียดทำให้คุณจัดการกับความยากลำบากด้วยใจที่สงบยิ่งขึ้นและมีสมาธิกับการคิดหาทางออกแทนที่จะขุดหลุมฝังตัวเองให้ลึกลงและพยายามที่จะหลบหนี ให้ความสำคัญการกับจัดการความเครียดเป็นอันดับแรก ไม่ว่าคุณจะยุ่งแค่ไหนก็ตาม  ถ้าคุณมีภาระหน้าที่มากเกินไปและนอนน้อยกว่าที่ควร ดูว่าคุณสามารถลดภาระหน้าที่ของตัวเองได้บ้างหรือเปล่า ปล่อยใจไปกับกิจกรรมที่ทำให้คุณผ่อนคลายได้อย่างหมดจด ให้พื้นที่และความสงบแก่ตัวเองเพื่อที่คุณจะได้ผ่อนคลายอยู่เสมอ ซึ่งจะช่วยเพิ่มความเข้มแข็งให้คุณด้วย ทำกิจกรรมเชิงบวกเพื่อคลายความเครียดและเพิ่มอารมณ์เชิงบวก  มองว่าความเครียดเป็นความท้าทายหรือเป็นโอกาส ถ้าคุณเครียด นั่นหมายความว่าคุณให้ความสำคัญกับสิ่งที่คุณทำเป็นอย่างมาก คุณแค่กังวลกับมัน ใช้ความเครียดเป็นวิธีที่จะบอกตัวเองว่าลำดับความสำคัญและภาระหน้าที่ของคุณมีอะไรบ้าง เปลี่ยนความคิดจากความคิดที่แสดงถึงความเครียด เช่น "ฉันไม่มีเวลาหรอก" มาเป็น "ฉันรู้ว่าฉันทำได้ ฉันแค่ต้องจัดลำดับภาระหน้าที่ของฉัน" การทำสมาธิช่วยให้จิตใจแจ่มใส ลดความเครียด และทำให้คุณพร้อมที่จะเผชิญหน้ากับสิ่งต่างๆ และความท้าทายที่รอคุณอยู่ในแต่ละวันมากขึ้น งานวิจัยพบว่าการทำสมาธิ 10 นาทีช่วยให้คุณรู้สึกเหมือนได้นอนหลับพักผ่อนอีก 1 ชั่วโมง นอกจากนี้ยังทำให้คุณรู้สึกผ่อนคลายและสามารถรับมือกับปัญหาได้มากขึ้นอีกด้วย ถ้าคุณรู้สึกว่าคุณแบกรับสิ่งต่างๆ ไม่ไหวแล้วหรือเหนื่อยเกินไป การทำสมาธิช่วยให้คุณได้ดำเนินชีวิตช้าลงและรู้สึกว่าตัวเองสามารถควบคุมสถานการณ์ได้ แค่หาที่นั่งสบายๆ และหลับตา ใจจดจ่อไปที่ลมหายใจเข้าออกจากร่างกาย พยายามผ่อนคลายร่างกายทีละส่วนในแต่ละครั้ง หลีกเลี่ยงเสียงรบกวนหรือสิ่งที่ทำให้เสียสมาธิ งานวิจัยจากคณะแพทยศาสตร์ มหาวิทยาลัยฮาวาร์ดพบว่า คนที่ฝึกโยคะมีแนวโน้มที่จะระเบิดอารมณ์โกรธน้อยกว่าและสามารถรับมือกับความท้าทายได้ดีกว่าคนที่ฝึกความแข็งแกร่งของร่างกายด้วยวิธีอื่นๆ เมื่อคุณฝึกโยคะ คุณจะต้องทำท่ายากๆ และเรียนรู้ที่จะสร้างความแข็งแกร่งและความอดทนในการค้างท่าต่างๆ แม้ว่าร่างกายจะขอให้คุณหยุด วิธีนี้ฝึกความสามารถในการ "ยืนหยัด" ต่อสถานการณ์ที่ท้าทายและฝึกการหาที่ยึดเหนี่ยวที่ทำให้คุณสงบและมีใจเด็ดเดี่ยวได้ เวลาที่ยากลำบากกระตุ้นให้คุณมองด้านที่สดใสกว่า อารมณ์ขันช่วยให้คุณปรับมุมมองในช่วงเวลาที่ยากลำบากได้ นอกจากนี้ยังเพิ่มความรู้สึกอยู่ดีมีสุขผ่านโดปามีนระดับสูงในสมอง และสุดท้ายแล้วยังสามารถเพิ่มสุขภาพที่ดีโดยรวมของคุณได้อีกด้วย  ดูหนังตลก อ่านหนังสือตลกๆ และใช้เวลากับคนตลกจริงๆ ขณะกำลังก้าวข้ามความลำบาก คุณต้องสร้างสมดุลของการดูหนังเศร้า อ่านหนังสือเศร้า และความคิดเศร้าด้วยอะไรขำๆ ตลกๆ เพื่อไม่ให้คุณจมดิ่งจนถึงก้นบึ้งของความสิ้นหวัง ฝึกหัวเราะตัวเอง ความสามารถในการไม่จริงจังกับตัวเองมากเกินไปทำให้คุณเผชิญหน้ากับความท้าทายด้วยใบหน้าเปื้อนยิ้มได้ง่ายขึ้น การขาดแรงสนับสนุนจากสังคมอาจทำให้ความเข้มแข็งลดลง แม้ว่าเราอาจจะละเลยความสัมพันธ์สำคัญในชีวิตที่บ้าคลั่งของเราได้อย่างง่ายดาย แต่คุณก็ต้องมีพื้นที่ให้กับความสัมพันธ์ที่สำคัญบ้าง ความสัมพันธ์ที่ดีคือยอดหินผาสำหรับความเข้มแข็งและเป็นแหล่งที่พึ่งยามยาก รักษาความสัมพันธ์กับครอบครัวและเพื่อนไว้ให้ดี เพื่อที่คุณจะได้มีเครือข่ายสนับสนุนที่คุณเข้าหาได้ ไว้ใจได้ และพึ่งพาได้รอบตัวคุณตลอดเวลา จากการศึกษาพยาบาลที่เป็นโรคมะเร็งเต้านม 3,000 คนพบว่า พยาบาลที่มีเพื่อนสนิทตั้งแต่ 10 คนขึ้นไปมีแนวโน้มที่จะมีชีวิตรอดจากมะเร็งมากกว่าคนที่มีเพื่อนสนิทน้อยกว่า 10 คนถึง 4 เท่า เนื่องจากการขาดแรงสนับสนุนทางสังคมอาจทำให้ความเข้มแข็งน้อยลง การหาที่ปรึกษาช่วยให้คุณรับมือกับชีวิตในยามลำบากได้ คุณอาจจะรู้สึกหมดหวังกับชีวิตและรู้สึกว่าชีวิตของคุณล้มเหลวไม่เป็นท่า การมีคนที่อายุมากกว่าและฉลาดกว่าที่คอยอยู่เคียงข้างคุณช่วยให้คุณรู้สึกว่าคุณไม่ได้โดดเดี่ยว และพร้อมที่จะรับมือกับความท้าทายในชีวิต  คนๆ นี้อาจจะเป็นคนที่ประสบความสำเร็จในเส้นทางเดียวกันกับคุณ ปู่ย่าตายาย เพื่อนที่อายุมากกว่า หรือใครก็ได้ที่ช่วยให้คุณบรรลุเป้าหมายและเผชิญหน้ากับความลำบากด้วยใจที่สงบได้จริงๆ ถ้าคุณยังอยู่ในวัยเรียน (ตั้งแต่ประถมถึงมหาวิทยาลัย) ครูแนะแนวหรือโค้ชสามารถทำหน้าที่เป็นที่ปรึกษาที่ดีและสนับสนุนคุณได้ คุณอาจจะต้องพูดคุยถึงปัญหาที่คุณเจอให้ใครสักคนที่สามารถช่วยให้คุณตัดสินใจได้ว่า คุณจะเข้ารับการบำบัด รักษาด้วยยา และหาแหล่งสนับสนุนอื่นๆ ที่คุณต้องการหรือไม่ แม้ว่าคุณอาจจะเผชิญหน้ากับความยากลำบากได้ด้วยตัวของคุณเอง แต่คุณก็ต้องพูดคุยกับแพทย์เพื่อให้แน่ใจว่า คุณกำลังทำในสิ่งที่ดีที่สุดอยู่ การพบแพทย์ ไม่ใช่ สัญญาณของความอ่อนแอ การยอมรับว่าคุณต้องการความช่วยเหลือต่างหากที่ต้องใช้ความเข้มแข็งอย่างแท้จริง การมีความคิดเชิงบวกนำไปสู่อารมณ์เชิงบวกที่เพิ่มความเข้มแข็งโดยรวมให้คุณได้ แน่นอนว่าการมีทัศนคติเชิงบวกเมื่อคุณแขนหักจากอุบัติเหตุทางรถยนต์ที่คุณไม่ผิด หรือเมื่อคุณถูกผู้หญิงที่คุณเดตด้วยล่าสุดปฏิเสธคุณ 5 คนรวดนั้นไม่ใช่เรื่องง่าย มันเป็นสถานการณ์ที่ยาก แต่ก็ไม่ได้หมายความว่าคุณจะไม่มีทางคิดบวกได้ ความสามารถในการคิดเชิงบวกและแยกแยะความล้มเหลวของคุณออกจากสถานการณ์ได้ แทนที่จะมองว่ามันคือสิ่งที่บ่งชี้ความสำเร็จในภายภาคหน้าต่างหากที่จะทำให้คุณประสบความสำเร็จได้ในอนาคต บอกตัวเองว่าแค่ทัศนคติเชิงบวกอย่างเดียวก็ถือเป็นความสามารถที่ช่วยให้คุณคว้าโอกาสได้มากขึ้นแล้ว พัฒนาชีวิตอย่างสร้างสรรค์เพื่อให้คุณรู้สึกเติมเต็มกับชีวิตโดยรวมมากยิ่งขึ้น  หาทางขจัดความคิดเชิงลบออกไป ทุกครั้งที่คุณสังเกตว่าตัวเองคิดหรือรู้สึกถึงอะไรที่เป็นลบ พยายามคิดถึงอะไรดีๆ ขึ้นมา 3 อย่างเพื่อสู้กับความคิดเชิงลบนั้น คุณรู้ไหมว่าอะไรที่ช่วยให้คุณคิดบวกขึ้นได้ในระยะยาว คบกับคนคิดบวกยังไงล่ะ ทัศนคติเชิงบวกเป็นสิ่งที่ติดต่อกันได้เช่นเดียวกับทัศนคติเชิงลบ เพราะฉะนั้นใช้เวลากับคนที่เห็นโอกาสในทุกสถานการณ์ให้มากๆ แทนที่จะใช้เวลากับพวกชอบโอดครวญและขี้บ่น แล้วในไม่ช้าคุณจะสังเกตเห็นได้ถึงความเปลี่ยนแปลงในตัวคุณ อย่ากระต่ายตื่นตูม แม้ว่าเรื่องเลวร้ายอาจเกิดขึ้นกับคุณ แต่ก็เป็นไปได้ว่ามันอาจจะไม่ใช่เรื่องคอขาดบาดตาย พยายามคิดถึงผลลัพธ์อีกทางหนึ่งหรือผลลัพธ์ที่เป็นบวกมากขึ้น นึกถึงความสำเร็จในอดีต คุณทำอะไรได้ดี คุณทำอะไรสำเร็จบ้าง เขียนรายการสิ่งดีๆ ทุกอย่างที่คุณเคยประสบความสำเร็จในชีวิต คุณอาจจะเห็นว่าคุณเข้มแข็งและประสบความสำเร็จมากแค่ไหนอยู่แล้ว หนึ่งในด้านหลักของการเป็นคนเข้มแข็งมากกว่าเดิมคือ การเรียนรู้ที่จะรับมือและยอมรับการเปลี่ยนแปลง งานวิจัยพบว่า ถ้าคุณมองว่าการเปลี่ยนแปลงคือความท้าทายแทนที่จะเป็นภัยคุกคาม คุณก็จะพร้อมรับมือกับมันมากขึ้น การเรียนรู้ที่จะปรับตัวให้เข้ากับสถานการณ์ใหม่ๆ ไม่ว่าจะเป็นการย้ายที่อยู่ใหม่หรือเป็นคุณพ่อคุณแม่มือใหม่ ล้วนแต่เป็นทักษะการเอาตัวรอดที่จะช่วยให้คุณหาวิธีแก้ปัญหาที่สร้างสรรค์เพื่อแก้ปัญหาใหม่ๆ และเผชิญหน้ากับความยากลำบากด้วยใจสงบและผ่อนคลาย  พยายามเปิดใจให้กว้าง อย่าตัดสินคนอื่นจากรูปลักษณ์ สิ่งที่เขาทำ หรือสิ่งที่เขาเชื่อ วิธีนี้ไม่เพียงแต่จะช่วยให้คุณได้เรียนรู้สิ่งใหม่ๆ เท่านั้น แต่การตระหนักถึงมุมมองที่หลากหลายจะช่วยให้คุณเห็นโลกในวิถีใหม่เมื่อคุณถูกบังคับให้เข้าไปอยู่ในสถานการณ์ที่ไม่คุ้นเคย วิธีที่ช่วยให้คุณโอบกอดการเปลี่ยนแปลงได้ดีขึ้นคือ ลองทำสิ่งใหม่อยู่เสมอ ไม่ว่าจะเป็นการคบเพื่อนใหม่ เลือกชั้นเรียนศิลปะใหม่ หรืออ่านหนังสือประเภทใหม่ การทำให้ทุกอย่างให้สดใหม่อยู่เสมอช่วยให้คุณต่อต้านการเปลี่ยนแปลงน้อยลง มองว่าการเปลี่ยนแปลงคือโอกาสที่คุณจะได้เติบโต ปรับตัว และกลายเป็นคนใหม่ การเปลี่ยนแปลงเป็นสิ่งจำเป็นและเป็นสิ่งที่ดี บอกตัวเองว่า "ฉันยอมรับการเปลี่ยนแปลงนี้ มันช่วยให้ฉันได้เติบโต กลายเป็นคนที่แข็งแกร่งและเข้มแข็งมากยิ่งขึ้น" ถ้าคุณเชื่อในเรื่องจิตวิญญาณหรือศาสนา การสวดมนต์หรือพิธีกรรมอื่นๆ อาจช่วยให้คุณยอมรับการเปลี่ยนแปลงได้ ศรัทธาว่าสิ่งต่างๆ จะต้องเป็นไปในแบบที่มันควรจะเป็น แม้ว่ามันจะไม่ใช่ในแบบที่คุณจินตนาการไว้ก็ตาม ขอให้สิ่งที่มีอำนาจเหนือคุณช่วยให้คุณยอมรับการเปลี่ยนแปลงได้ ส่วนหนึ่งของสาเหตุว่าทำไมบางคนถึงต้องใช้ความพยายามถึงจะเข้มแข็งได้ก็เพราะพวกเขาไม่รู้ว่าจะเผชิญหน้ากับปัญหาอย่างไร ถ้าคุณพัฒนาวิธีการรับมือกับความท้าทายได้ คุณก็จะยิ่งรู้สึกว่าตัวเองสามารถแก้ปัญหาได้และไม่รู้สึกสิ้นหวัง วิธีการรับมือกับปัญหาที่อยู่ตรงหน้าที่เป็นประโยชน์กับคุณได้แก่ :   ก่อนอื่นต้องเข้าใจปัญหาก่อน คุณอาจจะคิดว่าคุณไม่มีความสุขกับงานเพราะคุณได้เงินน้อยเกินไป แต่ถ้าขุดให้ลึกลงไปจริงๆ คุณอาจจะพบว่า ที่จริงแล้วมันเป็นเพราะคุณรู้สึกว่าตัวเองไม่ได้ทำตามความปรารถนาของตัวเองอยู่ต่างหาก การเข้าใจปัญหาจะช่วยให้คุณเห็นชุดปัญหาใหม่ที่ต่างไปจากสิ่งที่คุณคิดว่าคุณกำลังเผชิญอยู่ในตอนแรก หาวิธีแก้ปัญหาให้ได้มากกว่า 1 วิธี ใช้ความคิดสร้างสรรค์และระบุทางแก้ไว้หลายๆ ทาง ถ้าคุณคิดว่ามีวิธีเดียวที่จะแก้ไขปัญหานี้ได้ (เช่น ออกจากงานแล้วไปเล่นวงดนตรีเต็มเวลา) คุณก็อาจจะเจอปัญหาอีกเพราะวิธีของคุณอาจจะไม่ได้ผลจริงในทางปฏิบัติ ไม่สามารถทำได้ หรืออาจจะไม่สามารถทำให้คุณมีความสุขได้ในระยะยาว เขียนรายการวิธีแก้ปัญหาออกมาให้หมดและเลือกวิธีที่ดีที่สุดมา 2 – 3 ข้อ ลงมือปฏิบัติ ประเมินวิธีแก้ปัญหาของคุณและดูว่ามันช่วยให้คุณประสบความสำเร็จได้มากแค่ไหน อย่ากลัวที่จะขอความคิดเห็นจากคนอื่น ถ้ามันไม่ได้ผล อย่ามองว่าเป็นความล้มเหลว แต่ให้มองว่าเป็นประสบการณ์ที่คุณได้เรียนรู้ สนใจสิ่งที่คุณสามารถควบคุมได้ ซึ่งก็คือตัวคุณเอง อีกหนึ่งคุณสมบัติของคนเข้มแข็งคือ ความสามารถในการเรียนรู้จากความผิดพลาด มองว่าความผิดพลาดคือโอกาสที่ได้เติบโต ไม่ใช่ความล้มเหลว คนที่เข้มแข็งจะใช้เวลาทบทวนว่าอะไรที่ไม่ได้ผล เพื่อที่พวกเขาจะได้หลีกเลี่ยงไม่เจอปัญหาซ้ำเดิมอีกในอนาคต  ถ้าคุณพบว่าตัวเองกำลังซึมเศร้าหรือกังวลหลังจากถูกปฏิเสธหรือล้มเหลว ให้คิดว่ามันช่วยให้คุณเติบโตขึ้นได้อย่างไรแทน คุณอาจจะคิดว่า “สิ่งใดที่ไม่ฆ่าฉันจะทำให้ฉันแข็งแกร่งขึ้น” ก็ได้ อย่างที่เขาพูดกันว่า "คนฉลาดเรียนรู้จากความผิดพลาด คนเฉลียวรู้ว่าจะหลีกเลี่ยงความผิดพลาดได้อย่างไร" แม้ว่าคุณอาจจะไม่สามารถหลีกเลี่ยงความผิดพลาดได้ตั้งแต่ในครั้งแรกเสมอ คุณก็ได้เพิ่มพูนภูมิปัญญาที่จะช่วยให้คุณไม่ทำผิดพลาดซ้ำเดิมในอนาคต มองไปที่วิธีการแก้ปัญหาหรือวิธีที่จะเลี่ยงสถานการณ์เดิมในอนาคต มองหารูปแบบพฤติกรรม ไม่แน่ว่าความสัมพันธ์สามครั้งล่าสุดอาจจะไม่ได้ล้มเหลวเพราะความซวย แต่เป็นเพราะว่าคุณไม่สามารถลงทุนเวลาที่จำเป็นสำหรับความสัมพันธ์ หรือเพราะคุณพยายามคบแต่กับคนแบบเดิมๆ ที่สุดท้ายแล้วอาจจะไม่เหมาะกับคุณ ระบุรูปแบบที่อาจเกิดขึ้นเพื่อที่คุณจะได้เริ่มป้องกันไม่ได้มันเกิดขึ้นอีก คนที่รู้สึกว่าตัวเองควบคุมสิ่งที่จะเกิดขึ้นในชีวิตของตัวเองได้จะเข้มแข็งเมื่อต้องเผชิญหน้ากับปัญหามากกว่า คนที่ไม่เข้มแข็งเผชิญหน้ากับความล้มเหลวและมักจะคิดว่าความล้มเหลวเกิดขึ้นเพราะเขาไม่ดีพอ โลกไม่ยุติธรรม และสิ่งต่างๆ จะต้องเป็นอย่างนั้นไปตลอด  แทนที่จะคิดว่าคุณไม่สามารถควบคุมอะไรได้เลย ให้มองไปที่ความล้มเหลวและคิดว่ามันเกิดขึ้นเพราะสถานการณ์ไม่เป็นใจ ไม่ใช่เพราะเป็นความผิดของคุณ 100% หรือเพราะโลกนี้มันเป็นที่ๆ แย่ สนใจทางเลือกที่จะไม่ได้ราบรื่นอย่างนี้ไปได้ ตลอด   ปล่อยสิ่งที่คุณควบคุมไม่ได้และพยายามปรับตัว การนั่งเฉยๆ ไม่ทำอะไรอาจทำให้ความเข้มแข็งของคุณลดลงได้ แต่การกระตือรือร้นและแก้ปัญหาอย่างตรงไปตรงมาช่วยเพิ่มความสามารถในการรับมือกับสถานการณ์ที่ยากลำบากได้ พยายามหลีกเลี่ยงการคิดหรือความคิดเชิงลบซ้ำไปซ้ำมา แต่ให้หาทางแก้ไขสถานการณ์แทน  เช่น ถ้าไม่มีใครอยากจะตีพิมพ์นวนิยายที่คุณเขียน ก็ไม่ได้แปลว่าคุณจะต้องเอาคุณค่าไปฝากไว้กับความคิดของคนอื่นที่มีต่อผลงานของคุณ ภูมิใจที่คุณเขียนงานออกมาได้อย่างยอดเยี่ยม และพยายามหาทางให้ได้ตีพิมพ์ต่อไป หรือไม่ก็หาอะไรใหม่ๆ ทำ ถ้าคุณโดนไล่ออก ให้ลุกขึ้นมาแล้วหางานใหม่ หรือแม้แต่พิจารณางานที่มีคุณค่ากับคุณมากกว่าและทำให้คุณมีความสุขมากกว่า แม้ว่าคุณจะต้องทำงานในสายงานใหม่ก็ตาม แม้ว่ามันจะยากที่จะทำใจให้คิดแบบนั้นได้ แต่การโดนไล่ออกอาจเป็นสิ่งที่ดีที่สุดที่เกิดขึ้นกับคุณก็ได้ พยายามคิดแง่บวกและพยายามแก้ไขปัญหา การมีเป้าหมายและความฝันเพิ่มความเข้มแข็ง การขาดความปรารถนาและเป้าหมายลดความเข้มแข็งและอาจเปิดช่องให้คุณถูกเอารัดเอาเปรียบ บงการ และวางแผนชีวิตได้ไม่ดี ทำให้คุณรู้สึกควบคุมชีวิตได้น้อยลง ซึ่งอาจนำไปสู่ความหดหู่และความวิตกกังวลได้ง่าย  พิจารณาว่าเป้าหมายของคุณมีอะไรบ้างไม่ว่าจะใหญ่หรือเล็ก เป้าหมายเหล่านี้ทำให้คุณรู้ว่า ความปรารถนาในชีวิตของตัวเองคืออะไรและทำให้คุณมุ่งหน้าสู่เป้าหมาย เขียนรายการสิ่งต่างๆ ที่คุณอยากทำให้สำเร็จในชีวิต เก็บรายการนี้ไว้ในที่ปลอดภัยและประเมินความก้าวหน้าของตัวเองอยู่เสมอ  เรียนรู้ที่จะตระหนักว่าอะไรที่ทำให้คุณรู้สึกถึงความปรารถนาในชีวิต และอะไรที่ทำให้คุณไขว้เขวจากเป้าหมาย ใช้ชีวิตตามค่านิยมและความเชื่อของคุณ ถ้าคุณอยากเป็นคนเข้มแข็งกว่าเดิม คุณจะตั้งเป้าหมายอย่างเดียวไม่ได้ แต่ต้องพยายามทำตามเป้าหมายให้สำเร็จด้วย วางแผนเพื่อไปให้ถึงเป้าหมายของคุณ ไม่ว่าจะเป็นการได้ปริญญาสูงกว่าเดิมอีกขั้น มีร่างกายที่แข็งแรงกว่าเดิม หรือพยายามทำใจจากการเลิกรา เป้าหมายทำให้คุณมีทิศทาง รู้ว่าต้องทำอะไร และมีแรงขับเคลื่อน  เขียนรายการเป้าหมายทุกอย่างที่คุณอยากทำให้สำเร็จภายในเดือนหน้า อีก 6 เดือน และ 1 ปี เป้าหมายแต่ละอย่างต้องตั้งอยู่บนพื้นฐานของความเป็นจริงและทำให้สำเร็จได้จริง ตัวอย่างเป้าหมายที่ทำได้จริงคือลดน้ำหนักให้ได้ 5 กิโลกรัมภายใน 3 เดือน ส่วนเป้าหมายที่ไม่น่าเป็นไปได้ (และไม่ดีต่อสุขภาพด้วย) คือการลดน้ำหนักให้ได้ 10 กิโลกรัมภายใน 1 เดือน วางแผนสิ่งที่คุณต้องการสัปดาห์ต่อสัปดาห์หรือเดือนต่อเดือน แม้ว่าชีวิตจะเป็นสิ่งที่คาดเดาไม่ได้และคุณไม่สามารถจะวางแผนครอบคลุมได้ทุกเรื่อง แต่การวางแผนไว้บ้างช่วยให้คุณรู้สึกควบคุมสถานการณ์ได้มากขึ้นและมีแนวโน้มที่จะประสบความสำเร็จมากขึ้นด้วย บอกคนอื่นว่าคุณอยากบรรลุเป้าหมายอะไร แค่การพูดคุยถึงเป้าหมายของคุณและอธิบายว่าคุณกำลังจะทำอะไรอาจช่วยให้คุณรู้สึกถึงความจำเป็นที่จะต้องทำตามเป้าหมายให้สำเร็จให้ได้มากยิ่งขึ้น คนที่เข้มแข็งมักจะขี้สงสัยมากกว่าคนอื่น ตื่นเต้นกับสิ่งต่างๆ ในชีวิต และอยากรู้สิ่งต่างๆ ให้มากกว่าเดิม พวกเขาโอบกอดความไม่รู้และอยากรู้จักโลกให้มากกว่านี้ พวกเขาตื่นเต้นกับวัฒนธรรมอื่นๆ และอยากจะเรียนรู้วัฒนธรรมอื่นๆ ให้มากขึ้น พวกเขารอบรู้และมั่นใจในความคิดเห็นของตัวเอง แต่ก็สามารถยอมรับได้เมื่อพวกเขาอยากเรียนรู้สิ่งต่างๆ เพิ่มเติม ความกระหายในความรู้นี้เองที่ทำให้คุณตื่นเต้นกับชีวิต และอาจทำให้คุณอยากที่จะมีชีวิตอยู่ต่อแม้จะต้องเผชิญกับความลำบากก็ตาม ยิ่งคุณรู้มากเท่าไหร่ คุณก็ยิ่งรู้สึกพร้อมที่จะรับมือกับความล้มเหลวหรือความท้าทายใหญ่ๆ ได้มากขึ้น  เรียนภาษาต่างประเทศ อ่านหนังสือและงานวิจัย และดูหนังตื่นเต้น คนเข้มแข็งจะตั้งคำถามเมื่อเจอสถานการณ์ใหม่ๆ อยู่เสมอ ตั้งคำถามจนกว่าคุณจะรู้สึกว่าคุณมีความเข้าใจในสถานการณ์อย่างแท้จริง ไม่ใช่รู้สึกหยุดนิ่งและไม่สามารถรับมือกับมันได้
ดูแลตัวเองทุกวัน. รักษาความภาคภูมิใจในตนเอง. เสริมสร้างความคิดสร้างสรรค์. รักษาร่างกายให้แข็งแรงอยู่เสมอ. ปล่อยวางอดีต. รับมือกับความเครียด. ทำสมาธิ. ฝึกโยคะ. บ่มเพาะอารมณ์ขัน. หาแรงสนับสนุน. หาที่ปรึกษา. ใส่ใจสุขภาพ. พัฒนาทัศนคติเชิงบวก. โอบกอดการเปลี่ยนแปลง. แก้ปัญหา. เรียนรู้จากความผิดพลาด. สนใจแต่สิ่งที่คุณควบคุมได้. เป็นคนพูดจริงทำจริง. หาความปรารถนาในชีวิต. พยายามไปให้ถึงเป้าหมาย. ใฝ่รู้.
https://www.wikihow.com/Develop-Your-Resilience https://www.wikihow.com/Develop-Your-Resilience https://www.wikihow.com/Develop-Your-Resilience https://www.wikihow.com/Develop-Your-Resilience
Maintaining Your Resilience Coping with Difficult Situations Changing Your Thoughts toward Resilience Taking Action to Promote Resilience